Red Hat Enterprise Linux

Versjon 1.0 (Red Hat Linux Enterprise Edition 6.2)

Red Hat Enterprise Edition var opprinnelig en avansert avart av Red Hat Linux med kundestøtte. Den ble lansert 22. februar 2000, og bestod av flere produkter: Red Hat Linux Enterprise Edition for Oracle 8i, Red Hat Linux Enterprise Edition for Computer Associates systems og Red Hat Linux Enterprise Edition for SAP R/3. Red Hat Linux Enterprise Edition for Oracle 8i ble lansert 8. mars 2000. Den ble kalt versjon 6.2E og var i all hovedsak en versjon av Red Hat Linux 6.2/7 med en utvidet kundestøtte.
Den regnes som den første versjon av Red Hat Enterprise Linux.
Den ble levert sammen med versjon 2.2.14 av Linux-kjernen. GNU Compiler Collection (GCC) versjon 2.95.2 fulgte også med, deriblant den frie C-kompilatoren GNU C og det frie C-standardbiblioteket GNU C Library (Glibc) versjon 2.1.1.

Versjon 2.1 «Pensacola», «Panama» og «Tampa»

Red Hat Enterprise Linux 2.1 Advanced Server (AS), med kodenavnet «Pensacola», var en avart av Red Hat Linux 7.2. Versjonen hadde kodenavnet «Pensacola», og ble lansert den 26. mars 2002. Den hadde tre faser av kundestøtte, som opphørte henholdsvis 30. november 2004 (produksjonsfase 1), 31. mai 2005 (produksjonsfase 2) og 31. mai 2009 (produksjonsfase 3).
Den ble levert sammen med versjon 2.4.9 av Linux-kjernen, GCC versjon 3.0.4 og glibc versjon 2.2.4.
Red Hat Enterprise Linux Advanced Server (AS) var, som navnet sier, beregnet for tjenermaskiner. Den 1. mai 2003 ble det lansert tre nye varianter av denne versjonen: Red Hat Enterprise Linux Advanced Workstation (AW) for arbeidsstasjoner, Red Hat Enterprise Linux Entry-level Server (ES), med kodenavnet «Panama», som var begrenset til to tjenere, og Red Hat Enterprise Linux Workstation (WS), med kodenavnet «Tampa», som var beregnet på arbeidsstasjoner.
Versjon 2.1 kom i utgaver for x86-arkitekturen, så vel som for Intel Itanium. Advanced Server kunne kjøre på begge deler, Advanced Workstation var beregnet kun for Intel Itanium, mens Entry-level Server og Workstation var beregnet kun for x86.

Red Hat Enterprise Linux 5 «Tikanga»

Red Hat Enterprise Linux 5 ble lansert 14. mars 2007 under kodenavnet Tikanga.
Betautgave 1 ble lansert 7. september 2006, og betautgave 2 ble lansert 16. november 2006.
Versjon 5.1 ble lansert 7. november 2007, og betautgaven til versjon 7.1 ble lansert 30. juli 2007.

Red Hat Enterprise Linux 6 «Santiago»

Red Hat Enterprise Linux 6 ble lansert den 10. november 2010 under kodenavnet Santiago.
Betautgave 1 ble lansert 24. april 2010, og betautgave 2 ble lansert 30. juni 2010.
Versjon 6.1 ble lansert 19. mai 2011, og betautgaven av versjon 6.1 ble lansert 22. mars 2011.
Versjon 6.2 ble lansert 6. desember 2011, og betautgaven av versjon 6.2 ble lansert 5. oktober 2011.
Versjon 6.3 ble lansert 21. juni 2012, og betautgaven av versjon 6.3 ble lansert 24. april 2012.
Versjon 6.4 ble lansert 21. februar 2013, og betautgaven av versjon 6.4 ble lansert 4. desember 2012.
Versjon 6.5 ble lansert 21. november 2013, og betautgaven av versjon 6.5 ble lansert 8. oktober 2013.
Versjon 6.6 ble lansert 13. oktober 2014, og betautgaven av versjon 6.6 ble lansert 12. august 2014.
Versjon 6.7 ble lansert 22. juli 2015, og betautgaven av versjon 6.7 ble lansert 5. mai 2015.
Versjon 6.8 ble lansert 10. mai 2016, og betautgaven av versjon 6.8 ble lansert 15. mars 2016.
Versjon 6.9 ble lansert 21. mars 2017, og betautgaven av versjon 6.9 ble lansert 5. januar 2017.
Kodenavnet Santiago er et geografisk navn med mange betydninger; det er navnet på mange steder rundt omkring i Latin-Amerika og USA. Santiago de Chile er hovedstaden i Chile. Santiago de Compostela er en spansk by i den autonome regionen Galicia. Santiago de Cuba er den nest største byen på Cuba og befinner seg i provinsen Santiago de Cuba. Santiago de los Caballeros er den nest største byen i den dominikanske republikk. Santiago er også en by i provinsen Isabela på Fillippinene. 66 andre steder bærer navnet Santiago. Det er også navnet på skikkelser i noveller og TV-serier, popgrupper, sanger og et navn på en film; navnet gjenfinnes i den spanske paien Tarta de Santiago, og har vært navnet på tre ulike skip.
Red Hat Enterprise Linux 6 er basert på Fedora versjon 12 «Constantine», og har mange egenskaper fra versjon 13 «Goddard» og versjon 14 «Laughlin». Kundestøtten varer i 10 år. Produksjonsfase 1 opphørte 10. mai 2016, produksjonsfase 2 opphørte 10. mai 2017, og produksjonsfase 3 varer til 30. november 2020. Den utvidede kundestøtten er ennå ikke fastlagt.
Linuxkjernen var oppgradert fra versjon 2.16.18 til versjon 2.6.32. Linuxkjernen er, liksom tidligere, en spesialutviklet og uoffisiell avart. Den er basert på versjon 2.6.32, men har i tillegg gjennomgått sine egne uoffisielle revisjoner.
Versjon 6.0 av Red Hat Enterprise Linux ble lansert sammen med versjon 2.6.32-71 av kjernen, versjon 6.1 ble lansert sammen med versjon 2.6.32-131 av kjernen, versjon 6.2 ble lansert sammen med versjon 3.10.0-220 av kjernen, versjon 6.3 ble lansert sammen med versjon 3.10.0-279 av kjernen, versjon 6.4 ble lansert sammen med versjon 3.10.0-358 av kjernen, versjon 6.5 ble levert sammen med versjon 2.6.32-431 av kjernen, versjon 6.6 ble levert sammen med versjon 2.6.32-504 av kjernen, versjon 6.7 ble levert sammen med versjon 2.6.32-573 av kjernen, versjon 6.8 ble levert sammen med versjon 2.6.32-642 av kjernen, versjon 6.9 ble levert sammen med versjon 2.6.32-696 av kjernen og versjon 6.10 ble levert sammen med versjon 2.6.32-794 av kjernen.

Red Hat Enterprise Linux 7 «Maipo»

Red Hat Enterprise Linux 7 ble lansert 10. juni 2014 under kodenavnet Maipo.
Betautgaven ble lansert 11. desember 2013 og en releasekandidat ble lansert 22. april 2014.
Versjon 7.1 ble lansert 6. mars 2015. Betautgaven av versjon 7.1 ble lansert den 12. desember 2014.
Versjon 7.2 ble lansert 19. november 2015. Betautgaven av versjon 7.2 ble lansert den 2. september 2015.
Versjon 7.3 ble lansert 3. november 2016. Betautgaven av versjon 7.3 ble lansert den 25. august 2016.
Versjon 7.4 ble lansert 1. august 2017. Betautgaven av versjon 7.4 ble lansert den 23. mai 2017.
Versjon 7.5 ble lansert 10. april 2018. Betautgaven av versjon 7.5 ble lansert den 24. januar 2018.
Versjon 7.6 ble lansert 31. oktober 2018. Betautgaven av versjon 7.6 ble lansert 22. august 2018.
Betautgaven av versjon 7.7 ble lansert 6. mai 2019.
Kodenavnet Maipo har mange betydninger. Byen Maipo ble grunnlagt i 1853 og var en av de første byene i Chile. San José de Maipo er navnet på både en kommune og en by i Chile. Maipo er også navnet på en vulkan som ligger i Andesfjellene, mellom Argentina og Chile. Maipoelven er hovedelven som flyter gjennom regionen Región Metropolitana de Santiago i Chile, og Provincia de Maipo er en av seks provinser i denne regionen. I denne provinsen ligger også Maipodalen. Isla Maipo er en snøkledd øy ved inngangen til Buls Bay i det antarktiske arkipel i Antarktis. Endelig var MS Maipo et argentinsk cruiseskip som ble senket langs kysten av Tyskland den 14. februar 1951.
Red Hat Enterprise Linux 7 er basert på Fedora versjon 19 «Schrödingers Cat» og versjon 20 «Heisenbug», og har en kundestøtte på 10 år. Produksjonsfase 1 opphører 4. kvartal 2019, produksjonsfase 2 opphører 4. kvartal 2020 og produksjonsfase 3 opphører 4. kvartal 2024. Den utvidede kundestøtten er ennå ikke fastlagt.
Linuxkjernen var oppgradert fra versjon 2.6.32 til 3.10.0. Linuxkjernen er, liksom tidligere, en spesialutviklet og uoffisiell avart. Den er basert på versjon 3.10.0, men har i tillegg gjennomgått sine egne uoffisielle revisjoner.
Versjon 7.0 av Red Hat Enterprise Linux ble lansert sammen med versjon 3.10.0-123 av kjernen, versjon 7.1 ble lansert sammen med versjon 3.10.0-229 av kjernen, versjon 7.2 ble lansert sammen med versjon 3.10.0-327 av kjernen, versjon 7.3 ble lansert sammen med versjon 3.10.0-514 av kjernen, versjon 7.4 ble lansert sammen med versjon 3.10.0-693 av kjernen, versjon 7.5 ble lansert sammen med versjon 3.10.0-862 av kjernen, versjon 7.6 ble lansert med versjon 3.10.0-957 av kjernen, versjon 7.7 ble lansert med versjon 3.10.0-1062 av kjernen.